**POZDRAVLJENI**

Ste včeraj uspeli izdelati svoje metuljčke? Ker vem, kako dobro znate ustvarjati, so vam zanesljivo uspeli super izdelki.

Danes imamo na urniku dve uri SLJ, MAT, SPO in ŠPO. Pa pričnimo.

**SLJ –** DZ Naša ulica SLJ, str. 28 in 29, 1., 2., 3. naloga

**Opis živali – človeška ribica**

1. naloga - preberemo opis človeške ribice (da bomo bolje razumeli, lahko tudi 2x, preberemo glasno, čim bolj razločno in tekoče)
2. naloga – uporabite nalepke (najdete jih v sredini DZ)
3. naloga – dopolnite opis človeške ribice (zapisujete samo z besedami, ne s celimi povedmi), če česa ne znate odgovoriti, poglejte nazaj v besedilo
4. naloge pa ni potrebno rešiti

**MAT –** V zvezke za MAT boste napisali naslov **Vaja** in rešili spodnje 4 naloge z besedilom. Besedila so kratka, pazite pa, da uporabite pravilni račun (lahko množite, delite, seštevate in odštevate).

Besedil vam ni potrebno prepisati – le označite številko naloge in zapišite račun in odgovor.

Spodaj so rešitve, ampak jih poglejte šele takrat, ko naloge že rešite. Če ste kaj napačno rešili, le popravite.

 **VAJA**

1. Meta je izračunala 9 računov, sošolka Jana pa trikrat toliko kot Meta. Koliko računov je izračunala Jana?
2. Meta je izračunala 9 računov, njena sošolka Ema pa tri račune več kot Meta. Koliko računov je izračunala Ema?
3. Meta je izračunala 9 računov, njena sošolka Klara pa trikrat manj kot Meta. Koliko računov je izračunala Klara?
4. Meta je izračunala 9 računov, njena sošolka Teja pa tri račune manj kot Meta. Koliko računov je izračunala Teja?

**SPO –** DU, str. 37

Preberemo učno snov na strani 37 (Z ušesom slišim)

Ustno odgovori na vprašanja:

* Kje se širi zvok?
* Katere snovi zvok dušijo? (dušijo pomeni, da se zvok ne širi skoznje)

V **zvezek za SPO nariši preglednico**. Naslov ni potreben.

V preglednico **vpiši**, kateri zvoki so ti **prijetni** in kateri **neprijetni**. Dva sem že vpisala po svoji presoji. Dopolnite.

|  |  |
| --- | --- |
| **PRIJETEN ZVOK** | **NEPRIJETEN ZVOK** |
| ptičje petje | zvok sesalca |
|  |  |
|  |  |
|  |  |
|  |  |

Možnosti so, npr.: šumenje potoka, valovanje morja, glasno grmenje, pasje lajanje, hupanje avtomobila, mamina uspavanka, zvonjenje budilke, mukanje krave, oglašanje sirene, … Lahko si izmislite svoje primere.

**ŠPO –** če je možno, za vadbo vzemi kolebnico.

Kolebnica – s kolebnico naredi nekaj gimnastičnih vaj, ki se jih spomniš. Vadi preskakovanje kolebnice na različne načine.

Lahko pa vadiš skok v daljino z mesta.

**Tako. To bo za danes vse. Lepo se imejte.**

 Vaša učiteljica

**REŠITVE:**

1. R.: 9 X 3 = 27

O.: Jana je izračunala 27 računov.

1. R.: 9 + 3 = 12

O.: Ema je izračunala 12 računov.

1. R.: 9:3 = 3

O.: Klara je izračunala 3 račune.

1. R.: 9 – 3 = 6

O.: Teja je izračunala 6 računov.

**PROSTI ČAS** (OPB)

Reši vrtnarski kviz.

Nariši svoje najljubše sadje ali zelenjavo.

Sprehod v naravo, nabiranje priročnega materiala (veje, mah, kamenčki), priprava pomladne dekoracije, s katero lahko okrasiti svoj dom.